เหยื่อซึนามิเฉพาะพังงาเกิน4พัน
ภาพถ่ายดาวเทียม เปรียบเทียบก่อนและขณะเกิดซึนามิ ที่หาดการูตาลา ประเทศศรีลังกา วันที่ 26ธ.ค.47 ภาพจากเดอะ การ์เดียน------------------------------------------------------------------- พังงา-30 ธ.ค.47 สุวิทย์ ระบุ ยอดเหยื่อซึนามิเฉพาะพื้นที่ตะกั่วป่าไม่ต่ำกว่า 4 พันคน ขณะที่ตัวเลขทางการอยู่ที่ 2394 คน ผมเพิ่งได้รับรายงานจากผู้ว่าราชการจังหวัดพังงา ว่า เฉพาะที่ตะกั่วป่านี่นับได้ 4 พันศพ 4 พันกว่าๆแล้วนายสุวิทย์ คุณกิตติ รัฐมนตรีว่าการกระทรวงทรัพยากรธรรมชาติและสิ่งแวดล้อม ระบุ ทั้งนี้ นายอนุวัฒน์ เมธีวิบูลย์วุฒิ ผู้ว่าราชการจังหวัดพังงา เป็นผู้รายงานตัวเลขผู้เสียชีวิตดังกล่าว โดยข้อสรุปจากการสำรวจพบว่า เฉพาะในพื้นที่ อ.ตะกั่วป่า จ.พังงา เพียงพื้นที่เดียว มีผู้เสียชีวิตไม่ต่ำกว่า 4000 คนแล้ว ทางด้านสำนักเลขาธิการป้องกันภัยฝ่ายพลเรือน กรมป้องกันและบรรเทาสาธารณภัย ออกแถลง การณ์สถานการณ์แผ่นดินไหว และคลื่นยักษ์ขนาดใหญ่บริเวณภาคใต้ฝั่งอันดามัน เมื่อเวลา 18.00 น. วันนี้( 30 ธ.ค.) สรุปยอดผู้เสียชีวิตและบาดเจ็บอย่างไม่เป็นทางการ ดังนี้ ยอดผู้เสียชีวิตรวม 2394 คน แยกเป็นคนไทย 1488 คน ชาวต่างชาติ 710 คน และไม่ระบุ 196 คน ส่วนผู้บาดเจ็บรวม 9810 คน เป็นคนไทย 4957 คน ต่างชาติ 1497 คน ไม่ระบุ 3356 คน สำหรับผู้สูญหายมียอด 6130 คน ขณะที่สำนักข่าวรอยเตอร์รายงานยอดผู้เสียชีวิตเพราะคลื่นซึนามิรวมทั้งหมดทุกประเทศจนถึงค่ำวันนี้(30 ธ.ค.) สูงถึง 123181 คน 
ภาพถ่ายดาวเทียม เปรียบเทียบก่อนและขณะเกิดซึนามิ ที่หาดการูตาลา ประเทศศรีลังกา วันที่ 26ธ.ค.47 ภาพจากเดอะ การ์เดียน ------------------------------------------------------------------- พังงา-30 ธ.ค.47